સમી તાલુકાના ટીડીઓ આર.જે. ઠાકુર સાથે વાત કરતાં તેમણે જણાવ્યંુ કે, ‘ભટેરાપુરા ગામની તો કોઈ જાણકારી જ નથી કે આવું ગામ છે. તેમને મહમદપુરાની વાત કરી ત્યારે તેમણે કહ્યું કે હા, મહમદપુરા અમારા તાલુકામાં આવે, પણ ભટેરાપુરાની ખબર નથી. થોડો સમય આપો તો તપાસ કરીને તમને જણાવીશું.’ થોડા સમય પછી ટીડીઓનો ફોન આવ્યો અને તેમણે જણાવ્યું કે, ‘હા, ભટેરાપુરા મહમદપુરા ગામમાં સમાવેલું છે. ત્યાં કાચો રસ્તો છે જે માટીકામ કરીને બનાવેલો છે. અમારી પાસે તાલુકા કક્ષાએ એવા અધિકાર નથી કે બે- પાંચ કિલોમીટરનો ડામરનો પાકો રસ્તો અમે બનાવી શકીએ, પરંતુ બાંધકામ શાખાને અમારે લેખિતમાં મોકલી આપવંુ પડે. તે માટે મેં તલાટીને જાણ કરી છે. તે ઠરાવ કરીને મોકલી આપશે એટલે હું ભલામણ કરીને લેટર મોકલી આપીશ. અમારા એવા પ્રયત્ન રહેશે કે ચોમાસા પહેલાં રસ્તો બની જાય.’